Kommentti: Vasemmiston temppu näyttää, miten tähti­ehdokkailla hämätään äänestäjiä eurovaaleissa

Tuoreita kansanedustajia on ehdolla myös eurovaaleissa. Äänestäjien kannalta se näyttää pahalta, kirjoittaa politiikan toimittaja Teemu Muhonen.

Merja Kyllönen ja Hanna Sarkkinen.­

Vasemmistoliiton varapuheenjohtaja Hanna Sarkkinen valittiin sunnuntaina eduskuntaan jatkokaudelle komealla äänimäärällä. Tänään keskiviikkona hän ilmoitti lähtevänsä ehdolle ensi kuussa pidettäviin eurovaaleihin.

Mitä ihmettä, voi moni Sarkkista äänestänyt syystä kysyä. Menikö ääni hukkaan, eikä Sarkkinen oikeasti haluakaan jäädä Arkadian­mäelle? Tai kannat­taako häntä äänestää euro­vaaleissa, jos hän sittenkin jää edus­kuntaan?